
Úrad Bratislavského samosprávneho kraja
Sabinovská 16
P.O. Box 106
 820 05 BRATISLAVA						

								          V Tomášove dňa 04.12.2023



Vec
Žiadosť o uzatvorenie zmluvy o vecnom bremene
_________________________________________________
Dolupodpísaný starosta obce Tomášov  Vám týmto oznamujem, že k 21.11.2023 nadobudlo právoplatnosť Kolaudačné rozhodnutie vydané pod č. SÚ 4480-583/2023/FLM na kolaudáciu stavby Materská škola v obci Tomášov s jedálňou a kuchyňou, časť ELEKTRO: „SO 101 Prípojka VN, SO 102 Distribučné rozvody NN a SO 103 Transformačná stanica 22 kV/0,4 KV“ na základe Zmluvy o postúpení práv a povinností stavebníka uzatvorenej dňa 07.11.2023 v katastrálnom území Tomášov.
Ide o  stavebné objekty súvisiace s výstavbou transformačnej stanice za účelom navýšenia distribučnej kapacity na Školskej ulici, ktorá bola súčasťou projektovej dokumentácie stavby „Materská škola s jedálňou a kuchyňou“  a bez vybudovania ktorej je užívanie stavby Jedáleň s kuchyňou (novostavba podporená z projektu IROP – odovzdaná zhotoviteľom 30.06.2023)  a stavby Materská škola v obci Tomášov (novostavba podporená z projektu IROP – odovzdanie zhotoviteľom 31.10.2023) neuskutočniteľné.
V Zmluve o pripojení č. 122317900 zo dňa 17.05.2023 si obec Tomášov a Západoslovenská distribučná, a.s. dohodli úpravu práv a povinností pri realizácii stavby, pričom obec sa zaviazala zabezpečiť mu práva zodpovedajúce vecným bremenám k pozemkom dotknutým realizáciou Elektroenergetickej stavby.
V rámci stavby je na nasledovných nehnuteľnostiach vo vlastníctve BSK: 
	Parcelné číslo
	Register KN
	LV č.
	Výmera v m2
	Druh pozemku
	Katastrálne územie
	Obec
	Okres

	336/1
	C
	1860
	9498
	Zastavaná plocha a nádvorie
	Tomášov
	Tomášov
	Senec

	335
	C
	1860
	2783
	Zastavaná plocha a nádvorie
	Tomášov
	Tomášov
	Senec

	1230/1
	C
	1860
	3520
	Zastavaná plocha a nádvorie
	Tomášov
	Tomášov
	Senec


umiestnené podzemné káblové VN (22 kV) vedenie, ktoré sa nachádza na uvedených parcelách v rozsahu vyznačenom v geometrickom pláne na zameranie vecného bremena číslo 80/2023, úradne overeným dňa 29.11.2023 pod číslom G1-1733/23



 Na základe vyššie uvedeného a na základe dokladov priložených ku žiadosti si Vás týmto dovoľujeme v mene obce Tomášov požiadať o uzatvorenie Zmluvy o zriadení vecných bremenie a prevzatí záväzku medzi oprávneným: Západoslovenská distribučná, a.s. a Bratislavským samosprávnym krajom ako povinným, pričom žiadateľom je obec Tomášov.
Súčasne si obec Tomášov dovoľuje zastupiteľstvo BSK požiadať o možnosť prijatia zmluvných podmienok v rozsahu bezodplatnej náhrady za zriadenie vecného bremena. Našu žiadosť odôvodňujeme skutočnosťou, že uvedená výstavba trafostanice bola nevyhnutná za účelom riadnej prevádzky dvoch stavebných objektov podporených v rámci programu IROP, pričom projekt Materská škola aj Jedáleň s kuchyňou v hodnote 3,24 mil. € boli finančne veľmi náročné aj na spolufinancovanie zo strany obce. Ide o náklady obce vo výške cca. 270.000 €, ktoré boli do tohto času vynaložené obcou na úhradu spolufinancovania a neoprávnených nákladov vzniknutých v súvislosti s realizáciou predmetných projektov v roku 2023 (vrátane samotnej výstavby trafostanice, uloženia vedenia, úhrady aktualizácií projektovej dokumentácie, geometrických plánov, úradných skúšok, revíznych správ a ďalších potrebných sprievodných podkladov).
[bookmark: _GoBack]	
	S poďakovaním za pochopenie a pozdravom



	...............................................
                                                                                           Ing. István Pomichal, PhD.
		      starosta obce













Prílohy

· Kolaudačné rozhodnutie č. SÚ 4480-583/2023/FLM
· ZMLUVA O ZRIADENÍ VECNÝCH BREMIEN A PREVZATÍ ZÁVÄZKU – návrh
· Geometrický plán č. G1-1733/23 overený dňa 29.11.2023

